wannaphong/clean_thaiwikipedia huggingface dataset:
# แฟร์ดีนันด์ โบล
แฟร์ดีนันด์ โบล (24 มิถุนายน ค.ศ. 1616 - 24 สิงหาคม ค.ศ. 1680) เป็นจิตรกรชาวดัตช์ของยุคทองของเนเธอร์แลนด์ในคริสต์ศตวรรษที่ 17 แม้ว่าจะมีงานของโบลเหลืออยู่เพียงไม่กี่ชิ้นแต่ก็ยังแสดงให้เห็นถึงอิทธิพลที่ได้รับจากแร็มบรันต์ โบลมีความเชี่ยวชาญทางการเขียนจิตรกรรมประวัติศาสตร์ ภาพเหมือน และภาพเหมือนตนเองFerdinand Bol biography, Getty Museum

ชีวิตและงาน
แฟร์ดีนันด์ โบลเกิดเมื่อวันที่ 24 มิถุนายน ค.ศ. 1616 ที่เมืองดอร์เดรคต์ในประเทศเนเธอร์แลนด์เป็นบุตรของศัลยแพทย์บัลตาซาร์ โบลTwenty years later visiting Ferdinand, Balthasar was painted by Rembrandt. โบลได้รับการฝึกหัดเบื้องต้นจากยาโกบ แคร์ริตส์ เกยป์ (Jacob Gerritsz Cuyp) ในเมืองเกิด และ/หรือจากอาบราฮัม บลุมาร์ต (Abraham Bloemaert) หลังจากปี ค.ศ. 1630 โบลก็ได้พำนักและรับการศึกษาจากแร็มบรันต์ ที่อยู่ในบริเวณที่เป็นที่นิยมของจิตรกร ช่างทอง สถาปนิก และผู้อพยพชาวเฟลมิชและชาวยิวImmediate neighbors included Hendrick van Uylenburg, who rented from Nicolaes Eliasz. Pickenoy, and  Govert Flinck. Pieter Lastman and David Vinckboons lived across the bridge. โบลมีห้องเขียนภาพเป็นของตนเองในปี ค.ศ. 1641

ในปี ค.ศ. 1652 โบลย้ายไปตั้งหลักแหล่งอยู่ในอัมสเตอร์ดัม และในปี ค.ศ. 1653 ก็สมรสกับเอลีซาเบต เดลล์ ผู้เป็นธิดาของนายพลเรือของอัมสเตอร์ดัมและผู้มีตำแหน่งในสมาคมพ่อค้าไวน์ ทั้งสองสถาบันนี้ต่อมาก็จ้างให้โบลเขียนภาพให้ ภายในสองสามปีโบลก็กลายเป็นประธานของสมาคมและได้รับใบสั่งให้สร้างเตาผิงสองชิ้นสำหรับห้องในตึกเทศบาลเมืองใหม่ ที่ออกแบบโดยยาโกบ ฟัน กัมเปิน (Jacob van Campen) และอีกสี่ชิ้นสำหรับสำนักงานกองราชนาวีแห่งอัมสเตอร์ดัม

เมื่อมาถึงช่วงนี้โบลก็เป็นที่นิยมและเป็นจิตรกรผู้ประสบความสำเร็จ สีที่ใช้เริ่มอ่อนลง และตัวแบบที่เขียนออกมาก็มีท่าทางที่สง่างามขึ้น เมื่อมาถึงกลางคริสต์ทศวรรษ โบลก็ได้รับงานจากทางการจำนวนมากกว่าศิลปินอื่นๆBiography, Getty Museum กอดฟรีย์ เนลเลอร์ (Godfrey Kneller) เป็นลูกศิษย์Blankert, A. (1976) Ferdinand Bol. โบลเขียนงานสี่ชิ้นให้แก่คฤหาสน์สองหลังของพี่น้องทริพจากดอร์เดรคต์Schwartz, G. (1984) Rembrandt, zijn leven, zijn schilderijen, (= his life, his paintings) p. 206. 

ภรรยาคนแรกของโบลเสียชีวิตในปี ค.ศ. 1660 ต่อมาในปี ค.ศ. 1669 โบลก็แต่งงานกับอันนา ฟัน แอร์กเกิล แม่หม้ายของเหรัญญิกของสำนักงานกองราชนาวี และดูเหมือนว่าจะหยุดเขียนภาพตั้งแต่ช่วงนี้Crenshaw, P. (2006) Rembrandt's Bankruptcy. The artist, his patrons and the art market in seventeenth-century Netherlands, p. 40. ในปี ค.ศ. 1672 โบลและอันนาก็ย้ายบ้านไปอยู่ในบริเวณที่เป็นย่านผู้มีฐานะดี ตัวบ้านในปัจจุบันเป็นพิพิธภัณฑ์ (Museum van Loon) โบลมีตำแหน่งเป็นผู้บริหารของบ้านสำหรับผู้เป็นโรคเรื้อน โบลเสียชีวิตสองสามอาทิตย์หลังจากภรรยาเมื่อวันที่ 24 สิงหาคม ค.ศ. 1680 

ภาพเขียนที่มีชื่อเสียงที่สุดอาจจะเป็นภาพเหมือนของเอลีซาเบต บัส (Elisabeth Bas) ภรรยาของนายทหารเรือโยเคิม สวาร์เตินโฮนต์ (Jochem Swartenhont) และภาพเขียนของเจ้าของโรงแรม ภาพเขียนเหล่านี้ในคริสต์ศตวรรษที่ 19 ระบุผิดว่าเป็นงานเขียนของแร็มบรันต์
# ดิมา บิลาน
ดิมา บิลาน  เกิดเมื่อวันที่ 24 ธันวาคม ค.ศ. 1981 ที่เมือง Ust-Dzheguta ในคาราไช-เชียร์เคสส์ เป็นศิลปินเพลงป็อปชาวรัสเซีย บิลานเป็นตัวแทนในการประกวดเพลงยูโรวิชันปี 2006 กับเพลง "Never Let You Go" ซึ่งเขาได้ตำแหน่งที่ 2 ต่อมาเขาชนะการแข่งขันเดียวกันในปี 2008 กับเพลง "Believe"
# เคราร์ด เตอร์บอร์ค
เคราร์ด เตอร์บอร์ค  หรือ เคราร์ด เตอร์บืร์ค (ธันวาคม ค.ศ. 1617 - 8 ธันวาคม ค.ศ. 1681) เป็นจิตรกรชาวดัตช์ของยุคทองของเนเธอร์แลนด์ของคริสต์ศตวรรษที่ 17 เตอร์บอร์คได้รับการฝึกหัดการเขียนเป็นอย่างดีจากบิดาและมีพรสวรรค์ในการเขียนภาพตั้งแต่ยังอายุไม่มาก เตอร์บอร์คมีความเชี่ยวชาญทางการเขียนภาพชีวิตประจำวันและภาพเหมือน
# วันอาหารโลก
วันอาหารโลก  ตรงกับวันที่ 16 ตุลาคมของทุกปี เนื่องในวันก่อตั้งองค์การอาหารและการเกษตรแห่งสหประชาชาติ ในปี ค.ศ. 1945

 จุดกำเนิด 

รัฐสมาชิกขององค์การอาหารและการเกษตรแห่งสหประชาชาติจัดตั้งวันอาหารโลกขึ้นในการประชุมใหญ่ครั้งที่ 20 ขององค์การเมื่อเดือนพฤศจิกายน ค.ศ. 1979 คณะผู้แทนฮังการี นำโดย ดร. Pál Romány อดีตรัฐมนตรีว่าการกระทรวงการเกษตรและอาหารของฮังการี เป็นผู้ที่มีบทบาทสำคัญในการประชุมครั้งนั้น และได้เสนอแนวคิดในการเฉลิมฉลองวันอาหารโลกทั่วโลก 

นับตั้งแต่วันนั้นเป็นต้นมา ในมากกว่า 150 ประเทศทั่วโลก ได้เพิ่มความตระหนักถึงประเด็นความยากจนและความอดอยาก

 คำขวัญ 

นับตั้งแต่ปี ค.ศ. 1981 เป็นต้นมา ในวันอาหารโลกได้มีการปรับใช้คำขวัญที่แตกต่างกันไปในแต่ละปี เพื่อที่จะกำหนดขอบเขตสำหรับการดำเนินการและการเอาใจใส่ในประเด็นปัญหา ซึ่งสำหรับคำขวัญในปีนี้ องค์การอาหารและการเกษตรแห่งสหประชาชาติกล่าวว่า กิจกรรมในปีนี้จะเป็นการช่วยปูทางไปสู่การประชุมผู้นำโลกเกี่ยวกับความมั่นคงของอาหาร ซึ่งจะจัดขึ้นในเดือนพฤศจิกายน 

 ปี คำขวัญ 2016 Climate change: “Climate is changing. Food and agriculture must too” 2015 “Social Protection and Agriculture: Breaking the Cycle of Rural Poverty” 2014 Family Farming: “Feeding the world, caring for the earth” 2013 Sustainable Food Systems for Food Security and Nutrition 2012 Agricultural cooperatives – key to feeding the world 2011 Food prices - from crisis to stability 2010 United against hunger 2009 Achieving food security in times of crisis 2008World Food Security: the Challenges of Climate Change and Bioenergy 2007The Right to Food 2006Investing in agriculture for food security 2005 Agriculture and Intercultural Dialogue 2004  Biodiversity for Food Security 2003 Working Together for an International Alliance Against Hunger 2002 Water: Source of Food Security 2001 Fight Hunger to Reduce Poverty  2000 A Millennium Free from Hunger 1999 Youth Against Hunger 1998 Women Feed The World 1997 Investing in Food Security 1996 Fighting Hunger and Malnutrition 1995 Food For All 1994 Water For Life 1993 Harvesting Nature's Diversity 1992 Food and Nutrition 1991 Trees for Life 1990 Food for the Future 1989 Food and the Environment 1988 Rural Youth 1987 Small Farmers 1986 Fishermen and Fishing Communities 1985 Rural Poverty 1984 Women in Agriculture 1983 Food Security 1982  Food Comes First 1981 Food Comes First

 แหล่งข้อมูลอื่น 
 วันอาหารโลก 
 องค์การอาหารและการเกษตรแห่งสหประชาชาติ
 โครงการอาหารโลก
 กองทุนนานาชาติเพื่อการพัฒนาการเกษตร
# อาดรียาน ฟัน โอสตาเดอ
thumb
 

อาดรียาน ฟัน โอสตาเดอ (10 ธันวาคม ค.ศ. 1610 - 2 พฤษภาคม ค.ศ. 1685) เป็นจิตรกรชาวดัตช์คนสำคัญของยุคทองของเนเธอร์แลนด์ในคริสต์ศตวรรษที่ 17 อาดรียาน ฟัน โอสตาเดอได้รับการฝึกโดยฟรันส์ ฮัลส์ ซึ่งขณะนั้นเป็นครูของอาดรียาน เบราเวอร์ และยัน มีนเซอ โมเลอนาร์ (Jan Miense Molenaer) ด้วย ฟัน โอสตาเดอมีความเชี่ยวชาญทางการเขียนภาพชีวิตประจำวัน
# แฮ็นดริก ดังเกิตส์
แฮ็นดริก ดังเกิตส์ (ราว ค.ศ. 1625 - ค.ศ. 1680) เป็นจิตรกรชาวดัตช์ของยุคทองของเนเธอร์แลนด์ของคริสต์ศตวรรษที่ 17  ดังเกิตส์ได้รับการศึกษาเบื้องต้นในเฮก และพักอยู่ที่นั่นจนปี ค.ศ. 1653 จากนั้นก็เดินทางไปอิตาลีและไปพักอยู่ที่นั่นอยู่ห้าปี หลังจากนั้นดังเกิตส์ก็ย้ายไปอังกฤษไปเป็นช่างเขียนให้แก่พระเจ้าชาลส์ที่ 2 แห่งอังกฤษ และพระอนุชาดุ๊กแห่งยอร์ก 

ดังเกิตส์เขียนจิตรกรรมภูมิทัศน์โดยเฉพาะทิวทัศน์ของอ่าว และ ที่ประทับต่างๆ นอกจากนั้นก็เขียนภาพเหมือน และภาพที่ใช้ในการสักการะตามแบบของจิตรกรรมชั้นครู (old master) สำหรับงานสะสมของหลวง ดังเกิตส์ออกจากอังกฤษในปี ค.ศ. 1679 เพราะบรรยากาศต่อต้านผู้นับถือโรมันคาทอลิกในอังกฤษที่เพิ่มมากขึ้นหลังจากวิกฤติการณ์การลอบวางแผนโพพิช
# คนตาบอดนำคนตาบอด (เบรอเคิลผู้พ่อ)
คนตาบอดนำคนตาบอด  หรือ นิทานคติสอนใจของคนตาบอด  เป็นงานจิตรกรรมที่เขียนโดยปีเตอร์ เบรอเคิล (ผู้พ่อ) (ค.ศ. 1525 - ค.ศ. 1569) ผู้เป็นจิตรกรชาวเฟลมิชคนสำคัญของจิตรกรรมสมัยฟื้นฟูศิลปวิทยาแบบดัตช์และเฟลมิช ภาพ "คนตาบอดนำคนตาบอด" เขียนขึ้นเมื่อปี ค.ศ. 1568 ปัจจุบันตั้งแสดงอยู่ที่พิพิธภัณฑสถานกาโปดีมอนเตที่เมืองเนเปิลส์ ประเทศอิตาลี

ภาพ "คนตาบอดนำคนตาบอด" ประกอบด้วยคนตาบอดหกคนที่เดินนำกันไปเป็นแถว คนตาบอดคนนำคนแรกเดินนำไปก่อนและไปล้มตกลงไปในหลุมพร้อมกับไม้เท้า คนตาบอดคนนำคนที่สองสะดุดคนแรก คนที่สามตามคนที่สองด้วยไม้เท้าก็ตกตามไป และต่อกันไปจนถึงคนที่ห้าที่หกที่ยังไม่ทราบถึงเหตุการณ์ที่เกิดขึ้นข้างหน้า แต่ก็คงจะล้มลงไปในหลุมเช่นเดียวกับคนแรกในที่สุด

ภาพเขียนอาจจะมาจากคัมภีร์ไบเบิลที่ว่า "คนตาบอดนำคนตาบอด? คนตาบอดทั้งสองจะไม่ตกลงไปในคูหรือ" (ลูกา 6:39)Holy Zone for Christ: ลูกา 6:39
# คนเกี่ยวข้าว (เบรอเคิลผู้พ่อ)
คนเกี่ยวข้าว  เป็นงานจิตรกรรมที่เขียนโดยปีเตอร์ เบรอเคิล (ผู้พ่อ) (ค.ศ. 1525-1569) ผู้เป็นจิตรกรชาวเฟลมิชคนสำคัญของจิตรกรรมสมัยฟื้นฟูศิลปวิทยาแบบดัตช์และเฟลมิช ภาพ "คนเกี่ยวข้าว" เขียนขึ้นในปี ค.ศ. 1565 ปัจจุบันตั้งแสดงอยู่ที่พิพิธภัณฑ์ศิลปะเมโทรโพลิทันในนครนิวยอร์ก สหรัฐอเมริกา

ภาพ "คนเกี่ยวข้าว" เป็นภาพเขียนสีน้ำมันบนไม้ที่เป็นหนึ่งในชุดที่มีด้วยกันหกภาพ ที่ยังคงเหลืออยู่ห้าภาพ แต่ละภาพในชุดเป็นภาพของช่วงเวลาต่าง ๆ ของปี ภาพเขียนนี้ก็เช่นเดียวกับภาพเขียนของเบรอเคิลส่วนใหญ่ที่เป็นภาพของชีวิตของเกษตรกรและงานเกษตรกรรม ข้อที่น่าสังเกตของภาพนี้คือเกษตรกรบางคนก็ทำงานเก็บเกี่ยวอยู่ในทุ่ง แต่บางคนก็นั่งกินอาหาร ซึ่งเป็นการแสดงลักษณะของเหตุการณ์ที่เกี่ยวข้องและมีผลต่อเนื่องกัน (diachronic) เช่นในภาพนี้ที่เป็นการผลิตอาหารเพื่อการบริโภค

ภาพอื่นในชุดนี้ก็ได้แก่
 คนล่าสัตว์ในหิมะ (The Hunters in the Snow)
 วันหมองหม่น (The Gloomy Day)
 การเกี่ยวหญ้า (The Hay Harvest)
 การต้อนฝูงสัตว์กลับบ้าน (The Return of the Herd)
# วันหมองหม่น (เบรอเคิลผู้พ่อ)
วันหมองหม่น  เป็นงานจิตรกรรมสมัยฟื้นฟูศิลปวิทยาแบบเนเธอร์แลนด์และเฟลมิชที่เขียนโดยปีเตอร์ เบรอเคิล (ผู้พ่อ) (ค.ศ. 1525-1569) ภาพ "วันหมองหม่น" เขียนขึ้นในปี ค.ศ. 1565 ปัจจุบันตั้งแสดงอยู่ที่พิพิธภัณฑ์ประวัติศาสตร์ศิลปะในกรุงเวียนนา ประเทศออสเตรีย

ภาพ "วันหมองหม่น" เป็นภาพเขียนสีน้ำมันบนไม้ที่เป็นหนึ่งในชุดที่มีด้วยกันทั้งหมดหกภาพ ที่ยังคงเหลืออยู่ห้าภาพ แต่ละภาพในชุดเป็นภาพของช่วงเวลาต่าง ๆ ของปี

ภาพเขียนนี้เป็นภาพที่เกิดขึ้นราวเดือนมกราคมที่แสดงบรรยากาศที่อ้างว้างที่มีแต่ต้นไม้ที่ปราศจากใบ มงกุฎกระดาษบนหัวของเด็กแสดงว่าเป็นเวลาช่วงวันสมโภชพระคริสต์แสดงองค์ที่ฉลองกันในวันที่ 6 มกราคมที่เป็นช่วงเวลาที่มีการกินวอฟเฟิล (waffle) เป็นประเพณีก่อนที่จะถึงเทศกาลมหาพรต ท้องฟ้า เรือที่กระทบฝั่ง และเด็กที่เตรียมตัวอยู่ตรงด้านหน้าของภาพแสดงภาวะอากาศอันทารุณที่จะมาถึง

ภาพอื่นในชุดนี้ก็ได้แก่ 
 คนล่าสัตว์ในหิมะ (The Hunters in the Snow)
 การเกี่ยวหญ้า (The Hay Harvest)
 การต้อนฝูงสัตว์กลับบ้าน (The Return of the Herd)
 คนเกี่ยวข้าว (The Harvesters)
# ไมเคิลเลินส์ทูร็อก
ไมเคิล เลิร์นส ทู ร็อก (Michael Learns To Rock) หรือเรียกย่อ ๆ ว่า MLTR เป็นกลุ่มดนตรีป็อปร็อก จากประเทศเดนมาร์ก ที่ซึ่งร้องเพลงเป็นภาษาอังกฤษ เริ่มก่อตั้งวงตั้งแต่ปี พ.ศ. 2531 ประกอบด้วยสมาชิก 3 คนได้แก่  Jascha Richter, Mikkel Lentz, Kåre Wanscher พวกเขามีชื่อเสียงในทวีปเอเชียมาก เนื่องจาก ทำตลาดในเอเซีย จึงทำให้คนในเอเซียรู้จักวงนี้มากกว่า  วงนี้จึงไม่ค่อยรู้จักในยุโรป หรือสหรัฐ  

ปัจจุบัน วงนี้ ขายอัลบั้ม และ ซิงเกิลได้ มากถึง 11 ล้านแผ่นทั่วโลก โดยเฉพาะ ซิงเกิล เทกมีทูยัวร์ฮาร์ต  ซิงเกิลเดียว ได้ผลตอบรับสูงมาก ด้วยยอดขาย 6 ล้านก๊อปปี๊ ภายในปีเดียว ทำให้ได้รับการบันทึกว่า "เป็นซิงเกิลที่มีการดาวน์โหลดมากที่สุดแห่งปี 2006" ปัจจุบัน วงนี้มี อัลบั้มทั้งหมดแล้ว 8 อัลบั้ม มีอัลบั้มรวมเพลงฮิตหนึ่งอัลบั้ม ชื่อว่า "เพนท์ไมย์เลิฟ" (Paint My Love)

เอ็มแอลทีอาร์ ได้รับรางวัลมากมายหลายรางวัลเช่น RSH จากเยอรมนี, SEA หรือ รางวัลแกรมมี่ สิงคโปร์  เป็นต้น มีผลงานเพลงฮิต หลายเพลงเช่น "สลีปปิ้ง ไชลด์ (Sleeping Child)" "ทเวนตีไฟฟ์ มีนิตส์  (25 Minutes)" "เทกมีทูยัวร์ฮาร์ต (Take Me To Your Heart)" "เพนท์ไมย์เลิฟ (Paint My Love)" "แดทส์ ไว (That's Why (You go away)" เป็นต้น นอกจากนี้ยังได้รับคำชมจากนักวิจารณ์ ว่า "เป็นวงดนตรีที่ไม่ได้เกิดในสหรัฐ หรือ อังกฤษ แต่รุ่งโรจน์ เทียบเท่ากับ วงใหญ่ๆ ในประเทศเหล่านั้นเลย"

 ผลงาน 
 สตูดิโออัลบั้ม 
 Michael Learns to Rock (1991)
 Colours (1993)
 Played on Pepper (1995)
 Nothing To Lose (1997)
 Blue Night (2000)
 Take Me To Your Heart (2004)
 Eternity (2008)
 Scandinavia (2012)
 STILL (2018)

 คอนเสิร์ต, อัลบั้มรวมเพลงและรีมิกซ์ 
 Paint My Love (1996)
 Complicated Heart (Greatest Hits vol.2) (1999)
 Greatest Hits - Strange Foreign Beauty (1999)
 19 Love Songs / Love Ballads (2002)
 All The Best Of Michael Learns To Rock (2004)
 All The Best (2005)
 Frostbite (2005)
 India Tour Edition (2005)
 That's Why (You Go Away) (2005)
 The Ultimate Collection (2005)
 Ultimate Collection 15th Anniversary Edition (2006)
 The Best Of Michael Learns To Rock Live (2007)
 I Walk This Road Alone (2007)

 ซิงเกิล 
 ปี ซิงเกิล อันดับชาร์ต นอร์เวย์  สวีเดน  สวิต ฝรั่งเศส 1992 "The Actor" 1 7 32 — 1993 "Sleeping Child" — — — — 1995 "Someday" — — — — "That's Why (You Go Away)" — — 22 32 1997 "Paint My Love" — — 27 — "Breaking My Heart" — — — — "Nothing to Lose"  — — — — 2000 "You Took My Heart Away"  — — — —  2004 "Take Me To Your Heart"   — — — —
# คนล่าสัตว์ในหิมะ (เบรอเคิลผู้พ่อ)
คนล่าสัตว์ในหิมะ  หรือ การกลับบ้านของคนล่าสัตว์  เป็นงานจิตรกรรมที่เขียนโดยปีเตอร์ เบรอเคิล (ผู้พ่อ) (ค.ศ. 1525-1569) ผู้เป็นจิตรกรชาวเฟลมิชคนสำคัญของสมัยฟื้นฟูศิลปวิทยาแบบดัตช์และเฟลมิช ที่เขียนขึ้นในปี ค.ศ. 1565 ภาพ "คนล่าสัตว์ในหิมะ" ปัจจุบันตั้งแสดงอยู่ที่พิพิธภัณฑ์ประวัติศาสตร์ศิลปะในเวียนนาในประเทศออสเตรีย

ภาพ "คนล่าสัตว์ในหิมะ" เป็นภาพเขียนสีน้ำมันบนไม้ที่เป็นหนึ่งในชุดที่มีด้วยกันหกภาพ ที่ยังคงเหลืออยู่ห้าภาพ แต่ละภาพในชุดเป็นภาพของช่วงเวลาต่าง ๆ ของปี ภาพเขียนนี้เป็นภาพที่เกิดขึ้นในฤดูหนาวขณะที่คนล่าสัตว์สามคนกำลังเดินทางกลับมาจากการล่าสัตว์พร้อมกับสุนัข เท่าที่ดูจากภาพการไปล่าสัตว์ก็ดูเหมือนจะไม่ประสบความสำเร็จเท่าใดนัก และดูเหมือนคนล่าสัตว์จะเดินบุกหิมะด้วยท่าทางที่อ่อนล้า คนหนึ่งแบกร่างผอมบางของสุนัขจิ้งจอกที่แสดงให้เห็นว่าเป็นการออกไปล่าสัตว์ที่ไม่มีผล บรรยากาศโดยทั่วไปของภาพดูสงบ, หนาวเย็น และดูจะเป็นวันที่มืดครึ้ม สีที่ใช้เป็นสีขาวและเทาทึม ต้นไม้ก็มีแต่กิ่งที่เปล่าเปลือยปราศจากใบ

ภูมิทัศน์ในภาพเป็นหุบเขาที่มีแม่น้ำไหลผ่าน ไกลออกไปเป็นภูเขาที่สูงขึ้นที่เห็นได้จากลักษณะของผาที่มียอดแหลมหลายยอด นอกจากนั้นก็มีล้อโรงสีที่มีน้ำแข็งเกาะรอบ ไกลออกไปมีผู้คนเล่นเสกตบนสระน้ำที่แข็งเพราะความหนาว

ในนิตยสารเนเจอร์ นักประวัติศาสตร์ศิลปะมาร์ติน เคมป์ ให้ความเห็นว่าจิตรกรรมชั้นครูมักจะเป็นงานที่นิยมใช้เป็นการ์ดในโอกาสคริสต์มาส และกล่าวว่าคงไม่มีงานในที่เป็นงานนอกหัวข้อทางศาสนาที่จะเป็นที่นิยมมากไปกว่าภาพ "คนล่าสัตว์ในหิมะ" สำหรับโอกาสนี้

ภาพอื่นในชุดนี้ก็ได้แก่
 วันหมองหม่น (The Gloomy Day)
 การเกี่ยวหญ้า (The Hay Harvest)
 การต้อนฝูงสัตว์กลับบ้าน (The Return of the Herd)
 คนเกี่ยวข้าว (The Harvesters)
# การต้อนฝูงสัตว์กลับบ้าน (เบรอเคิลผู้พ่อ)
การต้อนฝูงสัตว์กลับบ้าน  เป็นงานจิตรกรรมที่เขียนโดยปีเตอร์ เบรอเคิล (ผู้พ่อ) (ค.ศ. 1525-ค.ศ. 1569) จิตรกรชาวเฟลมิชคนสำคัญของจิตรกรรมสมัยฟื้นฟูศิลปวิทยาแบบดัตช์และเฟลมิช ภาพ "การต้อนฝูงสัตว์กลับบ้าน" เขียนขึ้นในปี ค.ศ. 1565 ปัจจุบันตั้งแสดงอยู่ที่พิพิธภัณฑ์ประวัติศาสตร์ศิลปะในกรุงเวียนนา ประเทศออสเตรีย

ภาพ "การต้อนฝูงสัตว์กลับบ้าน" เป็นภาพเขียนสีน้ำมันบนไม้ที่เป็นหนึ่งในชุดที่มีด้วยกันทั้งหมดหกภาพ ที่ยังคงเหลืออยู่ห้าภาพ แต่ละภาพในชุดเป็นภาพของช่วงเวลาต่าง ๆ ของปี 

ภาพอื่นในชุดนี้ก็ได้แก่
 คนล่าสัตว์ในหิมะ (The Hunters in the Snow)
 วันหมองหม่น (The Gloomy Day)
 การเกี่ยวหญ้า (The Hay Harvest)
 คนเกี่ยวข้าว (The Harvesters)
# การเกี่ยวหญ้า (เบรอเคิลผู้พ่อ)
การเกี่ยวหญ้า  เป็นงานจิตรกรรมที่เขียนโดยปีเตอร์ เบรอเคิล (ผู้พ่อ) (ค.ศ. 1525-1569) ผู้เป็นจิตรกรชาวเฟล็มมิชคนสำคัญของสมัยฟื้นฟูศิลปวิทยาแบบดัตช์และเฟลมิช เขียนขึ้นในปี ค.ศ. 1565 ภาพ "เกี่ยวหญ้า" ปัจจุบันตั้งแสดงอยู่ที่ปราสาทปรากในกรุงปราก สาธารณรัฐเช็ก

ภาพ "การเกี่ยวหญ้า" เป็นภาพเขียนสีน้ำมันบนไม้ที่เป็นหนึ่งในชุดที่มีด้วยกันทั้งหมดหกภาพ ที่ยังคงเหลืออยู่ห้าภาพ แต่ละภาพในชุดเป็นภาพของช่วงเวลาต่างๆ ของปี 

ภาพอื่นในชุดนี้ก็ได้แก่
 คนล่าสัตว์ในหิมะ (The Hunters in the Snow)
 วันหมองหม่น (The Gloomy Day)
 การต้อนฝูงสัตว์กลับบ้าน (The Return of the Herd)
 คนเกี่ยวข้าว (The Harvesters)
# คีรติ มหาพฤกษ์พงศ์
คีรติ มหาพฤกษ์พงศ์ (เกิด 12 สิงหาคม พ.ศ. 2530)  เป็นนักแสดงและนักร้องชาวไทยเชื้อสายจีน

 ประวัติ 
ด้านการศึกษาเธอศึกษาระดับอนุบาล ที่โรงเรียนอนุบาลเธียรประสิทธิ์ ระดับมัธยมศึกษาจาก โรงเรียนเซนต์โยเซฟคอนเวนต์  Newton South Highschool  The American School of Bangkok และ โรงเรียนนานาชาติแอ็ดเวนตีส รามคำแหง จบการศึกษาระดับอุดมศึกษาที่คณะนิเทศศาสตร์ จุฬาลงกรณ์มหาวิทยาลัย (ภาคอินเตอร์) ระดับปริญญาโท หลักสูตรบริหารธุรกิจระหว่างประเทศ (MBA) วิทยาลัยนานาชาติ มหาวิทยาลัยมหิดล  เธอมีผลงานแสดงในภาพยนตร์เรื่อง BitterSweet BoydPod The Short Film (2551)  และแสดงบทนำในภาพยนตร์เรื่อง อนุบาล เด็กโข่ง (2552)

จากนั้นได้ร่วมร้องเพลงในอัลบั้ม คอนเวอร์เจนซ์เลิฟวัน ในเพลง "Would U Mind

ด้านชีวิตส่วนตัว เธอ สมรสกับ นิโคลัส ฮอว์ แฟนหนุ่ม บาริสต้าหนุ่มสัญชาติอังกฤษ

 ผลงาน 
 ละครโทรทัศน์ 
 ปี พ.ศ.  เรื่อง  รับบทเป็น  ออกอากาศ  2555   เจ้าแม่จำเป็น กะละแม ช่อง 5  2556  หัวใจเรือพ่วง รัญธิดา  จ้าวพายุ  ปิ่นมณี   2557  น่ารัก ขิง   2558  เคหาสน์ดาว  แสนเสน่ห์ ช่องวัน เล่ห์รตี  ภาคินี (คุณภา)   2559  เพื่อเธอ เหมือนดาว ธรรมพิทักษ์ เสน่หาข้ามเส้น  ณิชา กรเมธา  2560  ชายไม่จริงหญิงแท้  แองจี้  2561  ทีมล่าทรชน  หมวดอีฟ จีเอ็มเอ็ม 25 OMG ผีป่วนชวนมารัก   ข้าวปุ้น ทรูโฟร์ยู  2562  ใบไม้ที่ปลิดปลิว มะนาว ช่องวัน 31  2563  เนตรมหรรณพ คริสตัล   2566 หลงเงา  น้ำ (นีลา) พีพีทีวี

ซิตคอม/ซีรีส์
 ปี พ.ศ.  เรื่อง  รับบทเป็น  ออกอากาศ  2553  รักล้นล้น 9 คน 4 คู่ ซี ช่อง 9วงษ์คำเหลา เดอะซีรีส์   ปทุมรัตน์ (บัว)   2554- 2559 เฮง เฮง เฮง อาหมวย ช่อง 3 ช่องวัน 31  2554  นัดกับนัด ปอนด์ ช่อง 9  2556 ลูกพี่ลูกน้อง   ครีมครอบครัวขำ   ยิปซี ช่อง 3  2557 บ้านนี้มีรัก  แมว ช่อง 9เพราะมีเธอ  ปลาช่องวัน  2559  รักฝุ่นตลบ  วีซ่า  โสด Stories พญ.มินธิรา อาภากุล (มายด์)    2560  ไม่เคยไตรภาค ตอน คำพูดที่หายไป ณดา จีเอ็มเอ็ม 25 โสด Stories 2  พญ.มินธิรา อาภากุล (มายด์) ช่องวัน 31  2562   Love Songs Love Series ก็เคยสัญญา หมวย จีเอ็มเอ็ม 25

 ภาพยนตร์ 
 ปี พ.ศ. เรื่อง บทบาท  2550  ปิดเทอมใหญ่ หัวใจว้าวุ่น   นางเอกโปสเตอร์หนัง 2551  Bitter Sweet Boypod The Short Film   นา 2552  อนุบาล เด็กโข่ง  ออม  2553  สุดเขตเสล็ดเป็ด  แฟนคลับ  2554  ส.ค.ส. สวีทตี้  ง้อ/ง้อ 2555  วาเลนไทน์ สวีทตี้  2556  Love Syndrome รักโง่ ๆ โจ

 มิวสิกวิดีโอ 
 มิวสิกวิดีโอ เพลง  นักร้อง Would U Mind ?  ยิปซี คนดื้อดึง  ไนซ์ ทู มีท ยู หนึ่งในคนใกล้ตัว  Forget Me Not พิมพ์ไว้ในใจ  กัน นภัทร กลัวความห่างไกล  โดม จารุวัฒน์ Ft. แก้ม วิชญาณี รักได้คนเดียว  เตชินท์ ชยุติ (อย่า)ให้ฉันเจอเธออีกที  รุจ ศุภรุจ ฉันสบายใจ...ถ้าเธอสบายดี  ไอน้ำ ผิดมากใช่ไหม ยิปซี

 เพลง 
 เพลง "Would U Mind ?"  ในอัลบั้ม คอนเวอร์เจนซ์เลิฟวัน

 โฆษณา 
 ขนมอบกรอบเคนโด้
 ขนมปังฟาร์มเฮ้าส์
 ลูกอมซูกัส
 True Move
 VITA prune
 Sheene Oil Free
 Nokia smartphone 700
Pepsi
อิชิตัน ทัวร์เจแปนสุดหรู เคียงคู่ 40 ซุปตาร์

 รางวัล 
 Stapics Thai Film Awards ครั้งที่ 11 สาขานักแสดงนำหญิงยอดเยี่ยม จาก LoveSyndrome รักโง่ๆ
 รางวัลภาพยนตร์ไทย ชมรมวิจารณ์บันเทิง ครั้งที่ 22 สาขานักแสดงนำหญิงยอดเยี่ยม จาก LoveSyndrome รักโง่ๆ
 เข้าชิงรางวัลโทรทัศน์ทองคำ สาขาดาราสนับสนุนหญิงดีเด่น จาก เฮง เฮง เฮง
# วันเพื่อการขจัดความยากจนระหว่างประเทศ
วันเพื่อการขจัดความยากจนระหว่างประเทศ  ตรงกับวันที่ 17 ตุลาคมของทุกปี ซึ่งมีการจัดการเฉลิมฉลองขึ้นทั่วโลก เป็นวันที่ได้รับการรับรองอย่างเป็นทางการจากสหประชาชาติ ในปี ค.ศ. 1992 แต่วันดังกล่าวถูกจัดขึ้นเป็นครั้งแรกในกรุงปารีส ประเทศฝรั่งเศส ในปี ค.ศ. 1987 เมื่อประชาชนกว่า 100,000 คนมารวมตัวกัน ณ จัตุรัสสิทธิมนุษยชนและเสรีภาพ เพื่อให้เกียรติแก่เหยื่อของความยากจน ความอดอยาก ความรุนแรงและความกลัว 

Joseph Wresinski ได้จารึกไว้เป็นอนุสรณ์ว่า:
"ที่ใดก็ตามที่ชายหรือหญิงถูกบังคับให้ต้องตกอยู่ในสภาวะความขัดสนแสนสาหัส และสิทธิมนุษยชนถูกละเมิด การมารวมกันที่นี่เป็นการสร้างความมั่นใจว่าสิทธิเหล่านี้จะได้รับการเคารพ เป็นหน้าที่หลักอันสำคัญยิ่งของเรา"

 วัตถุประสงค์ 

หนึ่งในเป้าหมายหลักของวันนี้ คือ เพื่อเป็นกระบอกเสียงให้กับคนจน โดยในการจัดพิธีในแต่ละครั้งจะมีการให้การของผู้ที่อาศัยอยู่ด้วยความขัดสน และอธิบายถึงประสบการณ์ของตนหรือคนที่ตนรู้จัก

 แหล่งข้อมูลอื่น 

 International Day for the Eradication of Poverty Dag Hammarskjöld Library
 October 17, World Day to Overcome Extreme Poverty oct17.org
# วันการล้างมือโลก
วันการล้างมือโลก  เป็นการรณรงค์เพื่อกระตุ้นและระดมประชากรกว่าล้านคนทั่วโลกให้ล้างมือด้วยสบู่ การรณรงค์ดังกล่าวเป็นการอุทิศให้กับความตระหนักที่เพิ่มขึ้นของการล้างมือพร้อมสบู่ ซึ่งเป็นการป้องกันเชื้อโรคที่สำคัญได้ทางหนึ่ง วันการล้างมือโลกเป็นกิจกรรมที่จัดขึ้นหลังจากสัปดาห์น้ำโลกประจำปี ค.ศ. 2008 ซึ่งถูกจัดขึ้นในเมืองสต็อกโฮล์ม ระหว่างวันที่ 17-23 สิงหาคม และริเริ่ม Public Private Partnership for Handwashing (PPPHW) วันการล้างมือโลกถูกจัดขึ้นเป็นครั้งแรกเมื่อวันที่ 15 ตุลาคม ค.ศ. 2008 ซึ่งเป็นการเลือกโดยสมัชชาใหญ่แห่งสหประชาชาติ พร้อมกับเลือกให้ปี ค.ศ. 2008 เป็นปีสากลแห่งการรักษาอนามัยWHO Global Handwashing Day

หัวใจหลักของวันการล้างมือโลกมุ่งไปยังกลุ่มเด็กนักเรียน รัฐสมาชิกได้รับประกันว่าจะเพิ่มจำนวนเด็กนักเรียนที่ล้างมือด้วยสบู่ในมากกว่า 70 ประเทศ

 เบื้องหลัง 

การรณรงค์ดังกล่าวถูกริเริ่มขึ้นเพื่อโอกาสเสียชีวิตจากโรคท้องร่วง โดยการเปลี่ยนแปลงนิสัยง่าย ๆ อย่างเช่น การล้างมือด้วยสบู่ ซึ่งจากการศึกษาวิจัยพบว่า สามารถลดโอกาสติดเชื้อได้เกือบ 50%Effect of washing hands with soap on diarrhea risk in the community: a systematic review. The Lancet Infectious Diseases , Volume 3 , Issue 5 , Pages 275 - 281 V . Curtis , S . Cairncross .

 ความสำคัญของการรณรงค์ 

การล้างมือด้วยสบู่เป็นวิธีการที่มีประสิทธิภาพและไม่แพงในการป้องกันโรคท้องร่วง อันเป็นพฤติกรรมที่เกิดขึ้นโดยอัตโนมัติในบ้าน โรงเรียนและในประชาคมทั่วโลก โรคปอดบวมและโรคท้องร่วงเป็นโรคที่ฆ่าชีวิตเด็กทั่วโลกกว่า 3.5 ล้านคนต่อปี และตามเว็บไซต์อย่างเป็นทางการ การล้างมือด้วยสบู่ก่อนรับประทานอาหารหรือหลังการใช้ห้องน้ำจะสามารถช่วยชีวิตผู้คนได้มากกว่าการฉีดวัคซีนหรือการใช้ยารักษา และลดจำนวนผู้เสียชีวิตจากโรคท้องร่วงได้ 50% และโรคที่เกี่ยวข้องกับทางเดินหายใจ 25%
# อนุสัญญาปักกิ่ง
อนุสัญญาปักกิ่ง  หรือ อนุสัญญาปักกิ่งที่หนึ่ง  เป็นชื่อเรียกสำหรับสนธิสัญญาสามฉบับระหว่างราชวงศ์ชิงกับสหราชอาณาจักร จักรวรรดิฝรั่งเศสที่ 2 และจักรวรรดิรัสเซีย 

 เบื้องหลัง 

ในวันที่ 18 ตุลาคม ค.ศ. 1860 สงครามฝิ่นครั้งที่สองถึงจุดลงเอย เมื่อทหารอังกฤษและฝรั่งเศสสามารถเข้านครต้องห้ามในกรุงปักกิ่งได้ ไม่นานหลังจากความพ่ายแพ้ของทหารจีน เจ้าชายกงถูกบังคับให้ลงนามในสนธิสัญญาเพื่อประโยชน์แก่รัฐบาลราชวงศ์ชิงกับผู้แทนอังกฤษและฝรั่งเศสHarris, David.  Van Slyke, Lyman P.  [2000] (2000).  Of Battle and Beauty: Felice Beato's Photographs of China.  University of California Press. ISBN 0899511007 และถึงแม้ว่ารัสเซียจะไม่มีส่วนเกี่ยวข้องในสงครามครั้งนั้นก็ตาม แต่พระองค์ก็ทรงลงนามในสนธิสัญญากับผู้แทนรัสเซียอีกฉบับหนึ่ง

เดิม ชาติตะวันตกต้องการจะเผานครต้องห้ามเพื่อเป็นการลงโทษทางการจีนที่ปฏิบัติทารุณต่อนักโทษชาวยุโรป แต่การกระทำดังกล่าวอาจเป็นอันตรายต่อการลงนามในสนธิสัญญาได้ แผนการจึงถูกเปลี่ยนเป็นการเผาสวนของจักรพรรดิในพระราชวังฤดูร้อนอี๋เหอหยวนและพระราชวังฤดูร้อนหยวนหมิงหยวนแทน สนธิสัญญาระหว่างอังกฤษกับฝรั่งเศสได้รับการลงนามในกระทรวงพิธีการทางศาสนาในทันที ทางตอนใต้ของนครต้องห้าม เมื่อวันที่ 24 ตุลาคม ค.ศ. 1860 Naquin, Susan.  [2000] (2000).  Peking: Temples and City Life, 1400-1900.  University of California Press. ISBN 0520219910

 เงื่อนไข 

ดินแดนซึ่งเป็นที่รู้จักกันว่าคาบสมุทรเกาลูน ถูกยืมมาก่อนหน้านี้เมื่อเดือนมีนาคม ค.ศ. 1860 แต่อนุสัญญาปักกิ่งเป็นการยุติการเช่า และเป็นการผนวกดินแดนเข้ากับอังกฤษอย่างเป็นทางการเมื่อวันที่ 24 ตุลาคม ค.ศ. 1860Endacott, George Beer.  Carroll, John M.  [2005] (2005).  A Biographical Sketch-book of Early Hong Kong.  HK University press.  ISBN 9622097421 

อนุสัญญาระหว่างจีนและสหราชอาณาจักรมาตรา 6 ระบุว่า จีนจะต้องยกดินแดนทางคาบสมุทรเกาลูน ซึ่งอยู่ทางตอนใต้ของ Boundary Street, เกาลูน ในปัจจุบัน และฮ่องกง รวมทั้งเกาะช่างตัดหิน ให้กับอังกฤษ โดยมีกำหนดคืนดินแดนให้กับจีนเมื่อวันที่ 1 กรกฎาคม ค.ศ. 1997

สนธิสัญญาดังกล่าวยังเป็นการผนวกดินแดนแมนจูเรียนอกให้กับจักรวรรดิรัสเซีย ทำให้สนธิสัญญาดังกล่าวถูกมองว่าเป็นสนธิสัญญาที่ไม่เป็นธรรมอีกฉบับหนึ่ง
# รัฐลารา
ลารา  เป็น 1 ใน 23 รัฐของประเทศเวเนซุเอลา มีเมืองหลวงของรัฐคือบาร์กีซีเมโต รัฐมีพื้นที่ครอบคลุม 19,800 ตร.กม. และจากข้อมูลปี 2007 มีประชากรราว 1,795,100 คน
# รัฐอารากวา
อารากวา  เป็นรัฐที่ตั้งอยู่ตอนกลางของภาคเหนือในประเทศเวเนซุเอลา เป็นที่ราบและป่าและชายหาดที่สวยงามของทะเลแคริบเบียน ที่รัฐนี้มีอุทยานแห่งชาติแห่งแรกของประเทศคืออุทยานแห่งชาติอ็องรี ปีตีเย

เมืองหลวงของรัฐคือ มาราไก รัฐมีพื้นที่ 7,014 ตร.กม. และจากข้อมูลการสำรวจสำมะโนประชากร มีประชากรราว 1,665,200 คน (ข้อมูลปี ค.ศ. 2007)
# กล้องโทรทรรศน์อวกาศเฮอร์เชล
กล้องโทรทรรศน์อวกาศเฮอร์เชล  เป็นกล้องโทรทรรศน์อวกาศขององค์การอวกาศยุโรป ริเริ่มโครงการตั้งแต่ ค.ศ. 1982 ด้วยความร่วมมือของบรรดานักวิทยาศาสตร์ในยุโรป ชื่อโครงการตั้งขึ้นในเวลาต่อมาตามชื่อของ เซอร์ วิลเลียม เฮอร์เชล นักวิทยาศาสตร์ผู้ค้นพบสเปกตรัมอินฟราเรด และเป็นผู้ค้นพบดาวยูเรนัส

กล้องเฮอร์เชลสามารถตรวจจับวัตถุในอวกาศที่เย็นจัดและมัวจัดที่สุดจากการบดบังของฝุ่นได้ เช่นในเขตหมอกฝุ่นซึ่งเป็นแหล่งกำเนิดดาวฤกษ์ หรือดาราจักรขุ่นมัวที่เริ่มก่อตัวขึ้นจากการรวมกลุ่มของดาวฤกษ์ใหม่ การสังเกตการณ์สามารถมองทะลุเมฆที่กำเนิดดาวฤกษ์ได้ และสามารถตรวจจับโมเลกุลที่เป็นต้นกำเนิดของชีวิต เช่น น้ำ ได้ว่ากำลังก่อตัวขึ้นหรือไม่

องค์การนาซา มีบทบาทสำคัญในการพัฒนาเครื่องมือวัดสำคัญของโครงการนี้จำนวน 2 ใน 3 ชิ้น รวมถึงจะมีบทบาทในการวิเคราะห์ข้อมูลทางวิทยาศาสตร์ที่สำคัญด้วย ห้องทดลองการขับเคลื่อนด้วยไอพ่นขององค์การนาซาในเมืองคาลิฟได้พัฒนาและสร้าง โบโลมิเตอร์ "โครงข่ายใยแมงมุม" สำหรับเครื่องรับภาพแบบแสงและสเปกตรัม (spectral and photometric imaging receiver; SPIRE) ให้แก่กล้องเฮอร์เชล ซึ่งมีความละเอียดสูงกว่ารุ่นก่อนหน้าถึง 40 เท่า นอกจากนี้ยังสร้างโครงข่ายอุปกรณ์กำเนิดและรวมสัญญาณ และอุปกรณ์ขยายสัญญาณสำหรับคลื่นอินฟราเรดไกล (heterodyne instrument for the far infrared; HIFI) ด้วย